gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl de gl gl gl gl gl gl gl gl gl sv en sv fr de de gl gl gl gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - O SLG retoma as mobilizacións pola crise do leite con seis días de concentración en Compostela
Sábado, 24 de setembro de 2022
Do 1 ao 5 de setembro
As protestas buscan facer presión sobre os ministros da UE para que modifiquen a política leiteira europea.
Tags: leite mobilización prezo SLG
A semana que vén os gandeiros volven saír á rúa para reivindicar un cambio na política leiteira europea que poña fin á crise que atravesa o sector. O Sindicato Labrego Galego (SLG) convocou este xoves a mobilización, que desta volta non terá a forma dunha tractorada, senón que será unha concentración permanente do 1 ao 5 de setembro nunha praza céntrica de Compostela.
Nese lugar aínda sen concretar o SLG instalará unha carpa na que desenvolverán actividades informativas e reivindicativas día e noite, desde charlas até reparto de leite. Ademais dos gandeiros e gandeiras, á concentración están convocadas outras organizacións sociais que queiran arroupar ao sector.
A protesta enmárcase no calendario de mobilizacións que a Coordinadora Europea Vía Campesina acordou levar adiante en toda Europa entre o 1 e o 7 de setembro. Este último día, o SLG desprazarase a Santander para manifestarse nun acto no que participará a ministra de Medio Ambiente, Rural e Mariño, Elena Espinosa.
Manter a atención sobre as demandas do sector
A secretaria xeral do SLG, Carme Freire, e a responsábel de sectores gandeiros na Coordinadora Europea Vía Campesina, Lidia Senra, explicaron que con estas mobilizacións tratan de manter a atención da cidadanía sobre as demandas do sector. O sindicato esixe “o establecemento dun prezo mínimo para o leite, a redución da cota global europea para eliminar o anegamento do mercado e a redistribución do dereito a produción mantendo o control público da mesma”.
Lidia Senra sinalou este xoves que “as mobilizacións están a achegar avances nas reivindicacións do sector produtor; conseguimos que a crise do leite entre na axenda política europea”. Precisamente o 7 de setembro terá lugar un Consello Extraordinario de Agricultura, no que os ministros e ministras da Unión Europea abordarán a situación do sector lácteo. Será despois de que o 1 e 2 de setembro se reúna a Comisión de Agricultura do Parlamento Europeo para tratar os problemas que lles trasladaron as organizacións agrarias europeas.
Os ministros da UE teñen a chave da solución
O SLG salientan que as ministras e ministros de agricultura teñen as competencias para establecer medidas de fondo que resolvan a crise. Para iso reclaman normativas que fixen un prezo mínimo do leite que teñan en conta os custos de produción e a remuneración do traballo dos gandeiros.
En xullo o SLG rexeitou o principio de acordo a nivel estatal que fixaba un prezo de referencia para o leite por consideralo insuficiente. Na actualidade, este pacto non se está a cumprir, e practicamente todas as explotacións galegas están cobrando por debaixo dos 31 céntimos sinalados no pacto.
A industria tira o prezo do litro de leite até os 22 céntimos
O sector lácteo asina pacto: UUAA e XXAA aceptan, o SLG rexéitao
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Caixa Breogán e o Pastor pasan as probas de resistencia Edición xeral
A morosidade nos créditos concedidos por bancos e caixas sobe aos niveis máis altos dos últimos 15 anos Edición xeral
Tradición furancheira en pé de guerra Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto